CELEX: C2004/228/39
Language: et
Date: 2004-09-11 00:00:00
Title: Kohtuasi C-239/04: Hagi, mille esitas 8. juunil 2004 Euroopa Ühenduste Komisjon Portugali Vabariigi vastu

11.9.2004   
            
            
               ET
            
            
               Euroopa Liidu Teataja
            
            
               C 228/20
            
         Hagi, mille esitas 8. juunil 2004 Euroopa Ühenduste Komisjon Portugali Vabariigi vastu
   (Kohtuasi C-239/04)
   (2004/C 228/39)
   Euroopa Ühenduste Kohus on saanud 8. juunil 2004 hagi, mis on esitatud Portugali Vabariigi vastu ja mille on esitanud Euroopa Ühenduste Komisjon, keda esindavad Michel van Beek ja António Caeiros, kes on valinud endale kohtudokumentide kättetoimetamise aadressi Luxembourgis.
   Hageja palub Euroopa Kohtul:
   
               —
            
            
               kinnitada, et Portugali Vabariik on rikkunud nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta (1), 27. oktoobri 1997. aasta direktiiviga 97/62/EMÜ (2) muudetud redaktsioonis, artikli 6 lõikest 4 tulenevaid kohustusi, kuna ta teostas projekti ehitamaks maantee, mille trass läbis Castro Verde erikaitseala, vaatamata keskkonnamõju hindamise negatiivsetele järeldustele ja selle trassi jaoks esinevatele alternatiivsetele lahendustele;
            
         
               —
            
            
               jätta kohtukulud Portugali Vabariigi kanda.
            
         Õiguslikud alused ja peamised argumendid
   Portugali ametiasutused teostasid projekti ehitamaks maantee, mille trass (teelõik “Aljustrel-Castro Verde”) läbis Castro Verde erikaitseala, vaatamata sellele, et:
   
               —
            
            
               nimetatud teelõigu teostamise kava keskkonnamõjude hindamine näitas selgelt, et sellel trassil on arvestatav negatiivne mõju seitsmeteistkümnele metslinnuliigile, keda mainitakse direktiivi 79/409/EMÜ lisas I;
            
         
               —
            
            
               esinevad alternatiivsed lahendused ehitatud teelõigu trassi kulgemiseks nii väljaspool Castro Verde erikaitseala kui ka Portugali ametiasutuste poolt mainitud elurajoone. Need alternatiivid, mis asuvad Castro Verde erikaitsealast läänes selle kaitseala piiri ja maantee “IC 1” vahelises koridoris, mis puudutab madala rahvastikutihedusega tasandikku, nii et ükskõik millise neist valimine ei oleks Portugali ametiasutustele tekitanud erilisi tehnilisi raskusi või liigseid lisakulutusi.
            
         Järelikult rikkus Portugali Vabariik direktiivi 92/43/EMÜ artikli 6 lõiget 4. Tegelikult võimaldab see norm liikmesriikidel rakendada negatiivsete järeldusteni jõudnud keskkonnamõju hindamisega kava või projekti vaid juhul, kui ühtegi alternatiivset lahendust ei esine.
   
      (1)  EÜT L 206, 22.07.1992, lk 7
   
   
      (2)  EÜT L 305, 08.11.1997, lk 42